./data/stoa0275/stoa001/stoa0275.stoa001.opp-lat1.xml
Tertullian
Non ergo nobis blandiamur, quia dominus consensit carnem infirmam esse  Propterea enim praedixit spiritum promptum,ut ostenderet, quid cui debeat esse subiectum, scilicet utcaro serviat spiritui, infirmior fortiori, ut ab eo etiam ipsa fortitudinemassumat  Colloquatur spiritus cum carne de communisalute, nec iam de incommodis carceris, sed ipso agone et proeliocogitans  Timebit forsitan caro gladium gravem et crucem excelsamet rabiem bestiarum et summam ignium poenam et omnecarnificis ingenium in tormentis, sed spiritus contraponat sibi etcarni acerba licet ista, a multis tamen aequo animo excepta, immoet ultro appetita, famae et gloriae causa nec a viris tantum, sedetiam a feminis, ut vos quoque, benedictae, sexui vestro respondeatis Longum est, si enumerem singulos, qui se gladio confecerintanimo suo ducti  De feminis ad manum est  Lucretia,quae vim stupri passa est, cultrum sibi adegit in conspectu propinquorum,ut gloriam castitati suae pareret  Mucius manumsuam dexteram in ara cremavit, ut hoc factum eius fama haberet Minus fecerunt philosophi Heraclitus, qui se bubulo stercoreoblitum exussit, item Empedocles, qui in ignes Aetnaei montisdesilivit, et Peregrinus, qui non olim se rogo immisit, cumfeminae quoque contempserint ignes Dido, cum post virum dilectissimumnubere cogeretur, item Asdrubalis uxor, quae iam ardenteCarthagine, ne maritum suum supplicem Scipionis videret,cum filiis suis in incendium patriae devolavit  Regulus, duxRomanorum, captus a Carthaginiensibus, cum se unum pro multiscaptivis Carthaginiensibus compensari noluisset, maluit hostibusreddi et in arcae genus stipatus undique extrinsecus clavistransfixus tot cruces sensit  Bestias femina libens appetiit, etutique horridiores aspides serpentes tauro vel urso, quas Cleopatraimmisit sibi, ne in manus inimici perveniret  Sed mortismetus non tantus est, quantus tormentorum  Itaque cessit carnificimeretrix Atheniensis, quae conscia coniurationis cum proptereatorqueretur a tyranno, et non prodidit coniuratos et novissimelinguam suam commestam in faciem tyran(??)i expuit, ut nihilagere in se sciret tormenta, etsi ultra perseverarent  Namquod hodie apud Lacedaemonas sollemnitas maxima est διαμαστίγι(??)σις,id est flagellatio, non latet  In quo sacro ante aram nobilesquique adulescentes flagellis affliguntur, astantibus parentibuset propinquis et, uti perseverent, adhertantibus  Ornamentumenim et gloria deputabitur maiore quidem titulo, si anima potiuscesserit plagis, quam corpus  Igitur si tantum terrenae gloriae licetde corporis et animi vigore, ut gladium, ignem, crucem, bestias,tormenta contemnat sub praemio laudis hum(??)ae, possum dicere,modicae sunt istae passiones ad consecutionem gloriae caelestis etdivinae mercedis  Tanti vitreum, quanti verum margaritum?Quis ergo non libentissime tantum pro vero habeat erogare, quantumalii pro falso?